**Uljanovskaja oblast**  

| 

|  |  |
| --- | --- |
|  |  |
| Flagg | Våpen |

 |
| Uljanovsk oblast på kartet over Russland |
| **Hovudstad** | Uljanovsk |
| **Areal**
- Totalt
- % vatn | Rangering: 62. 
37 300 km²
Ukjent |
| **Innbyggjartal**
- totalt
- folketettleik | Rangering: 36.
ca. 1 293 000 (2010)
ca. 34,7/km² |
| **Føderalt distrikt** | Privolzjskij (Volga) |
| **Økonomisk region** | Povolzjyje |
| **Regionsnummer** | 73 |
| **Offisielt språk** | Russisk |
| **Guvernør** | Sergej Ivanovitsj Morozov |
| **Nasjonalsong** |   |
| **Tidssone** | UTC +0300 |

**Uljanovsk oblast**, (russisk Ульяновская область) er ein provins i Russland og eit av føderasjonssubjekta i den russiske føderasjonen. Hovudstaden er Uljanovsk, arealet er 37 300 km² og innbyggjartalet er 1 293 000 (2010).

Geografi
--------

Uljanovsk oblast ligg sentralt i Volga-regionen, på begge sider av elva Volga, aust i den europeiske delen av Russland. Området er ganske flatt. Volga sitt elveløp deler provinsen i to, og strekkjer seg 200 km innanfor provinsen sine grenser. Klimaet er kontinentalt, middeltemperaturen i januar er - 14 til -12 grader celsius, i juli + 18 til + 20 grader celsius. 28 % av arealet er skogkledd. Det er omfattande oljeutvinning i området.

Folkesetnad
-----------

Elva Volga nær byen Uljanovsk
Nesten halvparten av folket bur i byen Uljanovsk (614 800 ibuarar), nest største by er Dimitrovgrad (122 600).

Den etniske samansetjinga var i 2010:

* Russarar: 69,7 %
* Tatarar: 11,6 %
* Tsjuvasjar: 7,3 %
* Mordvinar: 3,0 %

Historie
--------

Området som i dag utgjer Uljanovsk oblast vart russisk territorium etter at tsar Ivan den grusomme nedkjempa og erobra det mongolske Kazan-khanatet i 1552. I 1648 vart byen *Simbirsk*, som i 1924 endra namn til *Uljanovsk* grunnlagd. I 1870 vart *Vladimir Iljitsj Uljanov*, betre kjend som Lenin, fødd her. Under den russiske revolusjonen overtok bolsjevikane makta i Simbirsk 10. desember 1917. I 1918 fall byen i dei kontrarevolusjonære kvitegardistane sine hender, men vart gjenerobra av bolsjevikane i september. Under den andre verdskrigen vart fleire offentlege funksjonar evakuerte til Uljanovsk frå Moskva og Leningrad.

Ved valet til den regionale forsamlinga i 2003 kom fire grupperingar over sperregrensa på 5 %:

* Sameint Russland: 27,4 %
* Folket for Frolytsj: 12,8 %
* Den russiske føderasjonens kommunistiske parti: 11,3 %
* Russlands liberal-demokratiske parti: 11,1 %

12,8 % stemde *mot alle* (blankt).

Referansar
----------

1. 1 2 3  "Vserossijskaja perepis naselenija 2010" - Folketeljinga i Russland 2010

Bakgrunnsstoff
--------------

* Uljanovsk oblast sine nettsider Arkivert 2014-12-18 ved Wayback Machine. (ru)
* Artikkel frå Kommersant (en)
* Artikkel frå NUPI

| * v
* d
* e
Russiske oblast |
| --- |
|  | Amur | Arkhangelsk | Astrakhan | Belgorod | Brjansk | Irkutsk | Ivanovo | Jaroslavl | Kaliningrad | Kaluga | Kemerovo | Kirov | Kostroma | Kurgan | Kursk | Leningrad | Lipetsk | Magadan | Moskva | Murmansk | Nizjnij Novgorod | Novgorod | Novosibirsk | Omsk | Orenburg | Orjol | Penza | Pskov | Rjazan | Rostov | Sakhalin | Samara | Saratov | Smolensk | Sverdlovsk | Tambov | Tjumen | Tomsk | Tsjeljabinsk | Tula | Tver | Uljanovsk | Vladimir | Volgograd | Vologda | Voronezj |  |


|  |  |
| --- | --- |
| Autoritetsdata | 
* NKC
* GeoNames

 |